Entre aquests aspectes, l'apartat 6 de l'esmentat article 4 disposa que, en els supòsits que s'estableixin, els ajuntaments han de trametre a la Delegació Territorial del Govern corresponent còpia dels expedients instruïts en relació amb aquestes llicències per tal que aquesta hi pugui establir una sèrie de condicionaments.
A aquest efecte, l'apartat 9 del mateix article 4 preveu la creació, per Decret, d'una ponència tècnica interdepartamental d'espectacles i activitats recreatives dins de cada delegació territorial.
D'acord amb el que s'ha exposat, l'objecte d'aquest Decret és la creació i regulació d'aquestes ponències tècniques interdepartamentals, com també establir els supòsits en què aquestes han d'intervenir.
Pel que fa als vocals que les integraran, cal assenyalar que en determinats supòsits s'incorporen com a vocals, a més dels representants de diversos departaments de la Generalitat, els dels ajuntaments que han instruït els expedients sobre llicències específiques municipals que s'han de sotmetre a consideració de les ponències.
La seva qualificació com a vocals no permanents respon únicament al fet que aquests representants aniran variant segons quins siguin els ajuntaments afectats.
Un altre aspecte a destacar és el fet que el funcionament d'aquestes ponències s'ha establert de manera general i amb criteris flexibles.
Per tot això, de conformitat amb la disposició final primera de la Llei 10/1990 abans esmentada, d'acord amb el dictamen de la Comissió Jurídica Assessora, a proposta del conseller de Governació i amb la deliberació prèvia del Govern,
1.1 En cada Delegació Territorial del Govern de la Generalitat es crea una ponència tècnica interdepartamental d'espectacles i activitats recreatives que té per finalitat informar i, si escau, proposar al delegat o delegada territorial del Govern l'establiment de condicionaments a les llicències municipals específiques per realitzar un espectacle o exercir una activitat recreativa en un local o establiment de pública concurrència, en els supòsits previstos en l'article 2 d'aquest Decret.
1.2 Cada ponència tècnica pot disposar les visites de reconeixement i inspecció dels locals, recintes o instal·lacions i demanar que s'aportin les dades i informacions que consideri necessaris per tal de poder realitzar les funcions que té assignades.
Els ajuntaments han de trametre còpia dels expedients de llicència municipal específica a la Delegació Territorial del Govern de la Generalitat corresponent, en els supòsits següents:
2.1 Els locals o establiments de pública concurrència, l'aforament dels quals superi les cabudes màximes assenyalades a continuació:
a) Establiments coberts que formen part d'una edificació completament tancada i de cabuda màxima superior a qualsevol dels següents valors:
150 persones de públic en el conjunt de l'establiment.
c) Establiments a l'aire lliure de cabuda superior a 300 persones de públic.
d) Establiments a l'aire lliure amb alguna dependència sota rasant que suposi una ocupació major a 20 persones.
2.2 En qualsevol cas, els locals o establiments de pública concurrència inclosos en la disposició addicional segona del Decret 241/1994, de 26 de juliol, sobre condicionants urbanístics i de protecció contra incendis en els edificis, quan se superin les cabudes màximes següents:
b) 50 persones de públic en el conjunt de l'establiment.
Cada ponència tècnica interdepartamental d'espectacles i activitats recreatives té la composició següent:
3.1 President/a: el delegat o delegada territorial del Govern de la Generalitat o persona en qui delegui.
a) Pel Departament de Governació:
El cap del Servei Territorial del Joc i d'Espectacles de la corresponent Delegació Territorial del Govern de la Generalitat.
Un representant de la Direcció General del Joc i d'Espectacles.
Un representant de la Direcció General d'Emergències i Seguretat Civil.
Un representant de la Direcció General de Seguretat Ciutadana.
Un representant del Departament d'Indústria, Comerç i Turisme.
Un representant del Departament de Sanitat i Seguretat Social.
Un representant del Departament de Política Territorial i Obres Públiques.
Un representant de l'ajuntament que ha tramès, a la Delegació Territorial del Govern corresponent, còpia dels expedients instruïts sobre la llicència municipal específica a què fa referència l'article 1.1 d'aquest Decret, quan sigui necessària la seva assistència per les característiques tècniques del local o l'establiment de pública concurrència.
Designació i nomenament de vocals
4.1 Els vocals permanents de cada ponència tècnica, llevat dels que ho són per raó del càrrec, són nomenats per resolució del titular de cadascun dels departaments esmentats en l'article anterior.
4.2 Els vocals no permanents de cada ponència tècnica són designats directament per l'òrgan competent de l'ajuntament, un cop rebin la convocatòria de la reunió de la ponència tècnica en què s'hagin de tractar els expedients relatius a l'atorgament de les seves llicències municipals específiques.
L'Ajuntament ha de comunicar aquesta designació a la Delegació Territorial del Govern corresponent amb una antelació mínima de 24 hores a la data en què ha de tenir lloc la reunió esmentada.
5.1 Les funcions del president/a de la ponència tècnica interdepartamental d'espectacles i activitats recreatives són les següents:
a) Convocar i presidir les reunions de la ponència tècnica.
b) Fixar l'ordre del dia de les reunions.
c) Qualsevulla altra inherent a la seva condició de president/a.
5.2 En els supòsits d'absència o malaltia, el president/a de la ponència tècnica és substituït per la persona en qui delegui.
6.1 La secretaria de cada ponència tècnica interdepartamental d'espectacles i activitats recreatives és exercida per un funcionari o funcionària de la respectiva Delegació Territorial del Govern de la Generalitat, que assisteix a les seves reunions i pot intervenir-hi amb veu, però sense vot.
6.2 La persona responsable de la secretaria exerceix les funcions següents:
a) Tramitar la convocatòria de les reunions de la ponència tècnica i preparar-ne l'ordre del dia, d'acord amb les instruccions del president/a.
b) Redactar les actes de cada reunió i expedir les certificacions dels acords adoptats.
c) Custodiar la documentació dels assumptes inclosos en l'ordre del dia i la que es derivi de la pròpia ponència.
d) Qualsevulla altra funció inherent al funcionament de la secretaria.
7.1 La convocatòria de les reunions de la ponència tècnica interdepartamental d'espectacles i activitats recreatives correspon al president/a, tenint en compte el nombre d'expedients sobre llicències municipals específiques rebuts o bé l'especial transcendència d'aquests.
7.2 L'ordre del dia de les reunions s'ha de trametre juntament amb la convocatòria i, si escau, amb la documentació oportuna, amb una antelació mínima de 5 dies, llevat del cas d'urgència apreciada pel president/a de la ponència tècnica, cosa que s'ha de fer constar en la mateixa convocatòria.
7.3 La vàlida constitució de la ponència requereix la presència del president/a o persona que el substitueixi, del secretari i de la meitat almenys dels vocals permanents que la componen.
7.4 Els acords de la ponència s'han d'adoptar per majoria de vots dels assistents.
7.5 Els vocals no permanents que assisteixen a les reunions de la ponència tècnica en representació d'un ajuntament solament han d'exercir el seu vot respecte dels expedients d'atorgament de llicència municipal que aquest hagi instruït.
8.1 El president/a de la ponència tècnica interdepartamental d'espectacles i activitats recreatives pot convocar, a iniciativa pròpia o a proposta de qualsevol del seus membres, a les reunions de la ponència altres persones que, per la seva preparació i capacitació tècnica en relació amb els expedients que ha de conèixer, sigui convenient disposar del seu assessorament.
8.2 Les persones esmentades en l'apartat anterior assisteixen a les reunions en qualitat d'assessors externs i actuen amb veu però sense vot.
9.1 Les delegacions territorials del Govern de la Generalitat aporten la infraestructura i el suport administratiu necessari per al funcionament de la respectiva ponència tècnica interdepartamental d'espectacles i activitats recreatives.
9.2 Cada ponència tècnica interdepartamental d'espectacles i activitats recreatives pot elaborar el seu reglament de funcionament intern.
No obstant això, en tot allò que no preveu el present Decret i, si s'escau, en el reglament esmentat, la ponència es regeix supletòriament per la normativa reguladora dels òrgans col·legiats d'aplicació a l'Administració de la Generalitat de Catalunya.
9.3 L'assistència a les reunions de la ponència tècnica interdepartamental d'espectacles i activitats recreatives no és retribuïble.
Aquest decret entrarà en vigor al mes de la seva publicació al DOGC.